
Skaun kommune
V/Kommunedirektøren
7353 Børsa


	Sak: Tilbud om kjøp av Allbrukshuset	       Vår ref: O.Sandø



Etter et ekstraordinært årsmøte den 26.05.26, har Allbrukshuset igjen et fulltallig og etter vedtektene lovlig avviklingsstyre. 

	Avviklingsstyret avholdt etter årsmøtets slutt et styremøte, der følgende ble diskutert:

	Innledning:
Allbrukshuset SA ble i 2025 bestem avviklet da ingen andelseiere lenger var villige til å bruke fritiden sin på drift av Allbrukshuset

Avviklingsstyret har siden jobbet for å finne noen som kan overta driften av huset, uten å finne noen interesserte.

Det ble sendt ut skriv til alle beboere i nærområdet, som ble invitert til å overta driften av huset, men ingen respons.

 Så gikk tilbudet til andelseierne om å kjøpe huset for kr. 1, men uten noen respons der også.

Allbrukshuset har tidligere forespurt kommunen om de kunne overta huset, men de var ikke interessert i dette den gang.

På møtet den 26.05.26, ble følgende forslag fremmet:
Skaun kommune er grunneier, derfor ønsker Allbrukshuset igjen å tilby Skaun kommune å kjøpe Allbrukshuset for kr.1.

Det er viktig for avviklingsstyret at driften av dette huset blir videreført til det formål det opprinnelig var ment, allmennyttig formål. 

Derfor settes som en forutsetning at hoveddelen av Allbrukshuset blir videreført, slik som i dag og da huset ble bygd, altså utleie til: kulturarrangementer, bryllup, konfirmasjoner, jubileer mm.  Dette vil være et ufravikelig krav for å selge Allbrukshuset til 1 krone.

Takker Skaun kommune nei til tilbudet, så sendes samme tilbudet videre til personer som vurderer å danne Allbrukshuset AS for å videreføre driften slik den er i dag, og som er en forutsetning for salget til Skaun kommune, og til samme pris.

Allbrukshuset SA håper Skaun kommune aksepterer dette tilbudet.



MVH
Oddbjørn Sandø
Leder avviklingsstyret.


Allbrukshuset SA,  Adr. Finnmyrvegen 41,   E-post: post@allbrukshuset.no        Hjemmeside: www.allbrukshuset.no        Tlf:90057286

image1.png
@:LKLBRLI\SHUSET




